עולם התקשורת הישראלית חווה השבוע רעידת אדמה, עם פרסום הידיעות ב"הארץ" וב"חדשות 2" בדבר שיחתו של מו"ל "ידיעות אחרונות" ארנון נוני מוזס עם ראש הממשלה בנימין נתניהו על הטבות הדדיות. לפי הפרסומים, השניים שוחחו על כך שעיתונו של מוזס "ידיעות" ישנה את הטון התקיף כלפי ראש הממשלה בתמורה לצמצום פעילותו של העיתון המתחרה "ישראל היום". […]
עולם התקשורת הישראלית חווה השבוע רעידת אדמה, עם פרסום הידיעות ב"הארץ" וב"חדשות 2" בדבר שיחתו של מו"ל "ידיעות אחרונות" ארנון נוני מוזס עם ראש הממשלה בנימין נתניהו על הטבות הדדיות. לפי הפרסומים, השניים שוחחו על כך שעיתונו של מוזס "ידיעות" ישנה את הטון התקיף כלפי ראש הממשלה בתמורה לצמצום פעילותו של העיתון המתחרה "ישראל היום". זה עיתוי טוב לספר שבקיץ האחרון ערך מיזם "מאה ימים של שקיפות" בדיקה של נכסי הנדל"ן והחברות אשר ברשותו של נוני מוזס. כך לפני כמה חודשים חשפנו בשיתוף ה"עין השביעית" ו"הצינור" כי מו"ל ידיעות אחרונות מוזס מכר אחוזה ללב לבייב, ובמקביל פרסם בעיתונו ידיעות חיוביות למדי על לבייב בתקופת המכירה ולאחריה.  כעת אפשר לספר כי המידע שהבאנו דאז נתגלה במסגרת חקירה מקיפה יותר, אשר כללה גם סקירת חברות בעלות זיקה למו"ל מוזס. למה הסתפקנו בפרסום המכירה ללבייב? ראשית, קיווינו לגלות קשרים עם ח"כים  – בסוף גילינו קשרים עם טייקונים.  שנית, לא יכולנו לבצע חקירה לעומק של אותן חברות עקב מחסור במשאבים (המעט שיש לנו נשמרים לח"כים). אז לא רצינו לפרסם מידע לא "אפוי".  לאור הגילויים האחרונים וסימני השאלה המתגברים סביב פעילותו של מוזס – אנו מביאים בפניכם גם את הממצאים הגולמיים, בתקווה להגביר את השקיפות סביב הביג-פוט של התקשורת הישראלית.  ממצאי הבדיקה, שמתפרסמים כאן לראשונה, מעלים כי בזמן ש"ידיעות אחרונות" קטל על-גבי דפיו את חוק מיסוי הדירה השלישית, הרי שלמוזס יש יותר משלושה נכסים הרשומים על שמו. מלבד זאת, מיפינו גם את החברות אשר בבעלות מוזס, וגילינו שמהות הפעילות של כמה מהן איננה ברורה כלל ועיקר. התמונה הנגלית היא של איל תקשורת ואחזקות, אשר בבעלותו גם חברות בע"מ שמהות עיסוקן כלל לא ברורה. "ה.ח.ק.ג.ח", "ח.ה.ח.נ." ו-"ק.ח.ג" הם רק חלק משמותיהן.  חברות בבעלותו של מוזס (נכונים לאוגוסט 2016): *חברות בעלות זיקה למוזס והמצויות בבעלות מסועפת אינן מובאות כאן.  חברות בהן משמש מוזס כדירקטור/מנהל: משהו קטן נוסף. זוכרים את הקמפיין המסיבי נגד המיסוי דירה 3 על גבי עמודי "ידיעות"?  אז לפי בדיקתנו, בשעת הקמפיין החזיק נוני מוזס עצמו לפחות בארבעה נכסים. נכס אחד מצוי בסביון; וילה נוספת בסביון נמכרה ב-2015 ללב לבייב בכ-10.5 מיליון שקל, אולם נכון לתאריך הבדיקה, הנכס עודנו רשום על שמו של מוזס;  וכן שני חלקי דירות המצויות בבניין שדרות רוטשילד שבתל-אביב. כמו כן, לא ברור האם יש נכסים נוספים המוחזקים באמצעות החברות (מוזס סירב להגיב ורק אמר שהנתונים שבידנו אינם נכונים). נזכיר שבתקופה בה לא היה ברור כיצד המיסוי ייקבע, "ידיעות אחרונות" תקפו את החוק שוב ושוב, ללא גילוי נאות. לא פרסמנו זאת כי לא הנחנו שעיתון שלם ינקוט בקו מערכתי כדי לחסוך אלפי שקלים במס למו"ל וחבריו, אבל אחרי החשיפות האחרונות – אי אפשר כבר להניח כלום.  